b'\n_START_ARTICLE_\nBudjonnovsk\n_START_SECTION_\nGeografi\n_START_PARAGRAPH_\nBudjonnovsk ligger i oplandet til Kaukasus langs floden Kuma, ca. 220\xc2\xa0km. syd\xc3\xb8st for Stavropol.\n_START_SECTION_\nHistorie\n_START_PARAGRAPH_\nBudjonnovsk ligger strategisk godt placeret ved en af de gamle handelsruter fra Asien til Europa. Fra det 13. til det 16. \xc3\xa5rhundrede l\xc3\xa5 der p\xc3\xa5 stedet en tatarisk/mongolsk by vged navn Madschar (\xd0\x9c\xd0\xb0\xd0\xb4\xd0\xb6\xd0\xb0\xd1\x80). I den anden halvdel af det 18. \xc3\xa5rhundrede tilfaldt omr\xc3\xa5det Rusland og en milit\xc3\xa6r koloni blev etableret p\xc3\xa5 omr\xc3\xa5det under navnet Staryje Mashary. I 1799 blev den navngivet Svjatoj Krest (\xd0\xa1\xd0\xb2\xd1\x8f\xd1\x82\xd0\xbe\xd0\xb9 \xd0\x9a\xd1\x80\xd0\xb5\xd1\x81\xd1\x82) og fik officielt status af en by. I 1920 blev byen omd\xc3\xb8bt til Prikumsk (\xd0\x9f\xd1\x80\xd0\xb8\xd0\xba\xd1\x83\xd0\xbc\xd1\x81\xd0\xba) og I 1935 igen omd\xc3\xb8bt til Budjonnovsk efter den sovjetiske general Semjon Budjonny (1883-1973). Under 2. verdenskrig kom byen under tysk bes\xc3\xa6ttelse fra den 6. august 1942 til 11. januar 1943. I 1957 skiftede byen igen navn, tilbage til Prikumsk og i 1973 tilbage til Budjonnovsk. I dagene fra 14. juni 1995 til den 19. juni 1995 blev byen udsat for et terror angreb mod byens hospital hvor mellem 1.500 og 1.800 civile \xe2\x80\x93 hovedsageligt hospitalsindlagte, inkl. f\xc3\xb8dende kvinder, nyf\xc3\xb8dte babyer og omkring 150 b\xc3\xb8rn \xe2\x80\x93 blev holdt gidsler af tjetjenske terrorister under anf\xc3\xb8relse af Sjamil Basajev, der ultimativt efterlod over 140 d\xc3\xb8de og mere end 400 s\xc3\xa5rede.\n_START_SECTION_\n\xc3\x98konomi\n_START_PARAGRAPH_\nBudjonnovsk er et lokalt center for kemisk industri og har desuden en omfattende landbrugsindustri og nogen tekstilindustri. I omr\xc3\xa5det omkring byen findes olie og gas og der dyrkes korn og der er frugtplantager og vinmarker.\n_START_SECTION_\nUddannelse\n_START_PARAGRAPH_\nI Budjonnovsk ligger flere landbrugsskoler og en skole for vinavl. Derudover er der en lokal afdeling af Stavropols universitetet.\n_START_SECTION_\nKultur\n_START_PARAGRAPH_\nByen har et egnsmuseum. Byens historiske jernbanestation er ogs\xc3\xa5 et bes\xc3\xb8g v\xc3\xa6rd.'